SL Uradni list Evropske unije C 80/1

Resolucije Sveta o carinskem akcijskem načrtu EU za boj proti kršitvam pravic intelektualne lastnine v letih 2013 do 2017

2013/C 80/01

SVET EVROPSKE UNIJE JE –

OB OPOZARJANJU NA:

1. strategijo EVROPA 2020 za pametno, trajnostno in vključujočo rast (1);

2. sporočilo Komisije o celoviti strategiji EU o pravicah intelektualne lastnine (2);

3. Uredbo Sveta (ES) št. 1383/2003 o carinskem ukrepanju zoper blago, glede katerega obstaja sum, da krši določene pravice intelektualne lastnine, in o ukrepih, ki jih je treba sprejeti zoper blago, glede katerega je ugotovljeno, da je kršilo take pravice (3);

4. Uredbo Sveta (ES) št. 515/97 z dne 13. marca 1997 o medsebojni pomoči med upravnimi organi držav članic in o sodelovanju med njimi in Komisijo zaradi zagotavljanja pravilnega izvajanja carinske in kmetijske zakonodaje (4);

5. določbe v sporazumih o medsebojni upravni pomoči v carinskih zadevah, ki so jih sklenile EU in tretje države;

6. Resolucijo Sveta z dne 16. marca 2009 o carinskem akcijskem načrtu EU za boj proti kršitvam pravic intelektualne lastnine v letih 2009 do 2012 (5);

OB UPOŠTEVANJU:

7. sklepov Sveta o napredku strategije za nadaljnji razvoj carinske unije (6);

8. poročila o izvajanju carinskega akcijskega načrta EU za boj proti kršitvam pravic intelektualne lastnine v letih 2009 do 2012 (7);

9. izkušenj, pridobljenih iz prejšnjih akcijskih načrtov EU;

10. ZAVEDAJOČ SE gospodarske škode in škode za ugled, ki jo zaradi kršitev pravic intelektualne lastnine utrpijo podjetja in ustvarjalci v EU, ter dobičkov, ki jih organizirani kriminal ustvari s takimi nezakonitimi dejavnostmi;

11. ZASKRBLJEN zaradi nevarnosti, ki jo ponarejeno blago – poleg gospodarskih in socialnih posledic, ki jih ima – lahko predstavlja za zdravje in varnost potrošnikov in končnih uporabnikov ter za okolje;

12. POUDARJA, da je cilj prizadevati si za visoko stopnjo zaščite notranjega trga EU s sodobnimi in usklajenimi pristopi k carinskemu nadzoru in s carinskim sodelovanjem, zlasti da se izogne preusmeritev trgovine znotraj EU;

13. PRIZNAVA, da je treba carinskim organom zagotoviti potrebna orodja, da bi se uspešno spopadali z novimi trendi v mednarodni trgovini z blagom, ki krši pravice intelektualne lastnine;

14. POTRJUJE priloženi carinski akcijski načrt EU za boj proti kršitvam pravic intelektualne lastnine v letih 2013 do 2017, ki ga je pripravilo predsedstvo v sodelovanju z državami članicami in Komisijo;

POZIVA:

15. Države članice in Komisijo, naj učinkovito in uspešno izvedejo akcijski načrt iz priloge in pri tem v celoti uporabijo razpoložljiva orodja in sredstva;

16. Komisijo, naj v sodelovanju z državami članicami: — do pomladi 2013 pripravi celovit načrt za lažje izvajanje akcijskega načrta, — spremlja izvajanje akcijskega načrta, — Svetu predloži letna zbirna poročila o izvajanju akcijskega načrta, — Svetu leta 2017 predloži končno poročilo o izvajanju akcijskega načrta.

Carinski akcijski načrt EU za boj proti kršitvam pravic intelektualne lastnine za obdobje 2013–2017

UVOD

Številne kršitve pravic intelektualne lastnine v trgovini z blagom so resen svetovni problem. Leta 2011 je bilo na podlagi carinskega uveljavljanja pravic intelektualne lastnine v EU zaseženih skoraj 115 milijonov izdelkov.

Konkurenčnost gospodarstev vse bolj temelji na ustvarjalnosti in inovativnosti. V strategiji Evropa 2020 za pametno, trajnostno in vključujočo rast je predstavljena pot do oživitve in rasti evropskega gospodarstva. Spodbujanje znanja in inovacij je ena od treh prednostnih nalog te strategije.

Podjetjem je treba zagotoviti boljše pogoje za inovacije in zmanjšanje škode, ki jo njihovemu zakonitemu interesu povzročajo ponarejevalci, izkoriščajoč naložbe, delo in sloves znamke imetnikov pravic. Posebno pozornost je treba nameniti tudi boju proti mednarodnim organizacijam, ki se ukvarjajo z goljufijami in organiziranemu kriminalu, ki pogosto iščejo hiter zaslužek in ekonomske koristi iz trgovine s ponarejenim in piratskim blagom, pa tudi tveganjem, ki bi jih ponarejeno blago lahko povzročilo potrošnikom in končnim uporabnikom.

Celovit okvir na področju pravic intelektualne lastnine je treba združiti z učinkovitim uveljavljanjem. Podjetja in potrošniki se močno zanašajo na odzivnost izvršilnih organov. Pri uveljavljanju ima carina ključno vlogo: pot blaga, ki krši pravice intelektualne lastnine, je toliko težje prekiniti takrat, ko blago vstopi na enotni trg. Ključnega pomena sta usklajevanje in načrtovanje evropskih carinskih dejavnosti za boj proti kršitvam pravic intelektualne lastnine, povezanih s čezmejno trgovino.

OCENA AKCIJSKEGA NAČRTA EU ZA OBDOBJE 2009–2012

Rezultati izvajanja akcijskega načrta za obdobje 2009–2012 so navedeni v poročilu, ki so ga pripravile službe Komisije v sodelovanju z državami članicami.

V preteklih štirih letih je bil poudarek na izboljšanju obstoječe zakonodaje EU o carinskem uveljavljanju pravic intelektualne lastnine, krepitvi operativnega sodelovanja med carino in industrijo ter nadaljnjemu razvoju mednarodnega sodelovanja na področju uveljavljanja pravic intelektualne lastnine. Del akcijskega načrta pa so bili tudi obveščanje in ozaveščanje javnosti v odziv na problematiko spletnih prodaj in organizacija ad hoc usposabljanj carinskih uradnikov.

Carinske uprave in Komisija so se odločno odzvale na ključne izzive, povezane z uveljavljanjem pravic intelektualne lastnine s strani carine. Zbrani statistični podatki kažejo izjemne rezultate: leta 2011 je bilo zaseženih skoraj 115 milijonov izdelkov in prejetih več kot 20 000 zahtev za ukrepanje, ki so jih vložili imetniki pravic. Ocenjena vrednost enakih pristnih proizvodov je skoraj 1,3 milijarde EUR. Zaradi spletne prodaje je poraslo število primerov v poštnem prometu, ki se je med letoma 2009 in 2011 potrojil.

Iz ocene akcijskega načrta je razvidno, da je treba ohranitti vseevropski pristop do carinskega uveljavljanja pravic intelektualne lastnine. Na to pa je bilo opozorjeno tudi na 79. srečanju generalnih direktorjev carinskih uprav držav članic EU, Hrvaške in Turčije, na katerem so pozvali k pripravi novega carinskega akcijskega načrta EU za boj proti kršitvam pravic intelektualne lastnine, ki bo vseboval jasne cilje, ustrezna sredstva ter kazalnike rezultatov in uspešnosti.

NADALJNJI KORAKI

Namen novega akcijskega načrta je dodati vrednost in izboljšati rezultate v času finančnega varčevanja. Vsebuje nekatere osnovne elemente predhodnega akcijskega načrta, ki so še vedno veljavni in jih je treba nadalje poglobiti in izvajati. Pridobljene izkušnje z izvajanjem akcijskega načrta 2009–2012 izpostavljajo tudi potrebo po določeni prilagoditvi našega ukrepanja, ki bo upoštevalo finančne omejitve javnih uprav. Prihodnja prizadevanja je treba jasno opredeliti in povezati s kazalniki, da bo rezultate mogoče izmeriti. Oblikovati bi bilo treba tudi partnerstvo z Evropskim opazovalnim uradom za kršitve pravic intelektualne lastnine ter okrepiti sodelovanje z Evropskim uradom za boj proti goljufijam (OLAF) in drugimi evropskimi izvršilnimi organi, ne le carino, po potrebi v okviru njihovih pristojnosti. Prihodnji program Carina 2020 kot prejšnji programi še naprej podpira izvajanje sedanjega akcijskega načrta.

Strateški cilji tega akcijskega načrta so naslednji:

— učinkovito izvajanje in spremljanje nove zakonodaje EU o carinskem uveljavljanju pravic intelektualne lastnine,

— preprečevanje glavnih trendov trgovine z blagom, ki krši pravice intelektualne lastnine,

— preprečevanje trgovine z blagom, ki krši pravice intelektualne lastnine, v celotni mednarodni dobavni verigi,

— krepitev sodelovanja z Evropskim opazovalnim uradom za kršitve pravic intelektualne lastnine in organi kazenskega pregona.

Akcijski načrt bo zajemal leta od 2013 do 2017.

ČASOVNI NAČRT

Komisija bo v sodelovanju s strokovnjaki držav članic pripravila podroben časovni načrt, v katerem bodo opredeljeni ukrepi in orodja, ki bodo izvedeni v dogovorjenem časovnem okviru, in upoštevane finančne in kadrovske zahteve. Dogovorjeni časovni načrt bo Svetu predložen spomladi 2013.

MEHANIZEM REVIZIJSKEGA PREGLEDA

Komisija bo v sodelovanju s strokovnjaki držav članic Svetu predstavila letna zbirna poročila o stanju izvajanja akcijskega načrta na podlagi časovnega načrta. Zadnje leto bo pripravljeno bolj natančno poročilo.

ZAKLJUČEK

Priložen je carinski akcijski načrt EU za boj proti kršitvam pravic intelektualne lastnine za obdobje 2013–2017. Komisija bo kot prvi korak pripravila navedeni časovni načrt.

1. UČINKOVITO IZVAJANJE IN SPREMLJANJE NOVE ZAKONODAJE EU O CARINSKEM UVELJAVLJANJU PRAVIC INTELEKTUALNE LASTNINE

Specifični cilj št. 1.1: Razvoj orodij za izvajanja nove uredbe EU

Ukrepi Kazalniki Odgovorni akterji 1.1.1 Priprava priročnika za imetnike pravic, ki vlagajo zahteve za ukrepanje Priročnik objavljen na spletnih mestih Komisija in države članice 1.1.2 Obisk skupine strokovnjakov s področja pravic intelektualne lastnine in Komisije v vseh državah članicah; namen obiska je podpora Opravljeni obiski in po potrebi zagotovljeno strokovno mnenje Nadaljnje ukrepanje po odkritih problemih in po potrebi sestavljeni načrti za krepitev usposobljenosti Komisija in države članice 1.1.3 Priprava posebnih smernic za carino o novih postopkih v vseh uradnih jezikih EU (vključno za male pošiljke), kjer je ustrezno Razpoložljivost smernic Komisija in države članice 1.1.4 Priprava predloga načrta usposabljanja za lažje izvajanje uredbe, po možnosti vključno z usposabljanjem carinskih uradnikov in imetnikov pravic o orodju za e-učenje Načrt usposabljanja, ki ga je pripravila delovna skupina, in izvedena usposabljanja Komisija in države članice v sodelovanju z Evropskim opazovalnim uradom za kršitve pravic intelektualne lastnine





Specifični cilj št. 1.2: Uporaba funkcionalnosti podatkovne baze COPIS v celoti

Ukrepi Kazalniki Odgovorni akterji 1.2.1 Izvajanje funkcij podatkovne baze COPIS Polna uporaba funkcij iskanja in poročanja podatkovne baze COPIS Komisija in države članice





Specifični cilj št. 1.3: Sodelovanje imetnikov pravic in interesnih skupin

Ukrepi Kazalniki Odgovorni akterji 1.3.1 Zagotavljanje informacij imetnikom pravic in interesnim skupinam o novi uredbi EU Posodobitev spletnih mest carinskih uprav po začetku veljavnosti uredbe Komisija in države članice Informacije o novem pravnem okviru v službi za pomoč MSP Komisija Posodobitev posebnih elementov Čezatlantskega portala o carinskem uveljavljanju Komisija Informacije o novem pravnem okviru v organizacijah za pomoč MSP ter ustreznih uradih in službah za industrijsko in intelektualno lastnino držav članic Komisija in države članice 1.3.2 Redna srečanja na ravni EU med carinskimi organi, predstavniki imetnikov pravic in drugih strani, delujočih na področju uveljavljanja pravic intelektualne lastnine Prvo srečanje najpozneje eno leto po začetku veljavnosti nove uredbe Komisija, države članice in imetniki pravic/druge vpletene strani





Specifični cilj št. 1.4: Letna objava statističnih podatkov

Ukrepi Kazalniki Odgovorni akterji 1.4.1 Objava letnega poročila EU o statističnih podatkih s področja carinskega uveljavljanja pravic intelektualne lastnine Letna poročila so na voljo maja. Komisija in države članice

2. PREPREČEVANJE GLAVNIH TRENDOV TRGOVINE Z BLAGOM, KI KRŠI PRAVICE INTELEKTUALNE LASTNINE

Specifični cilj št. 2.1: Oblikovanje prilagojenih pristopov za paketni in poštni promet

Ukrepi Kazalniki Odgovorni akterji 2.1.1 Izmenjava najboljših praks o carinskem spremljanju trgovine po spletu, ki dopolnjuje dejavnosti Delovne skupine za carinsko sodelovanje (Svet EU) na področju s carino povezanega kibernetskega kriminala Najboljše prakse na voljo carinskim upravam prek skupine za e-ponarejanje v okviru programa Carina 2013 Komisija in države članice





Specifični cilj št. 2.2: Krepitev carinskega obvladovanja tveganja

Ukrepi Kazalniki Odgovorni akterji 2.2.1 Oblikovanje po potrebi skupne nadzorne strategije na podlagi obvladovanja tveganja, vključno s potrebo po informacijah o tveganju, skupnimi merili in standardi tveganja ter izvajanjem prednostnih ukrepov EU na področju nadzora, kot je ustrezno, namenjene odkrivanju kršitev pravic intelektualne lastnine pri malih in velikih pošiljkah Vzpostavljena merila in standardi Komisija s pomočjo držav članic 2.2.2 Redno zagotavljanje ustreznih informacij o tveganju kršitve pravic intelektualne lastnine in carinskem nadzoru prek centrov za carinsko obvladovanje tveganja in nadzornih kontaktnih točk Za izmenjavo informacij o tveganju kršitve pravic intelektualne lastnine se uporablja sistem carinskega obvladovanja tveganja Redne povratne informacije iz držav članic o zagotovljenih informacijah o tveganju in carinskem nadzoru ter rezultatih nadzora Komisija in države članice 2.2.3 Priprava načrta za usklajeno delo za skupne carinske projekte na področju pravic intelektualne lastnine, vključno z usklajevanjem z mednarodnimi organizacijami Večletni delovni načrt za skupne carinske projekte na področju pravic intelektualne lastnine, usklajen z različnimi carinskimi organi, Svetom EU in mednarodnimi organizacijami Uporaba informacij, zbranih med izvajanjem skupnih carinskih projektov, za analizo tveganja in preiskave Komisija in države članice

3. PREPREČEVANJE TRGOVINE Z BLAGOM, KI KRŠI PRAVICE INTELEKTUALNE LASTNINE, V CELOTNI MEDNARODNI DOBAVNI VERIGI

Specifični cilj št. 3.1: Krepitev sodelovanja s ključnimi državami izvora, tranzita in destinacije

Ukrepi Kazalniki Odgovorni akterji 3.1.1 Krepitev carinskega sodelovanja na področju pravic intelektualne lastnine s tretjimi državami, zlasti s Kitajsko in Hong Kongom Nov, razširjen akcijski načrt EU-Kitajska, izveden po letu 2012 Dejavnosti sodelovanja s Hong Kongom so dogovorjene in se izvajajo Komisija in države članice 3.1.2 Vzpostavitev izmenjave informacij s tretjimi državami v skladu s pravnimi določbami, vključno z informacijami o tranzitu/pretovarjanju prek EU Vzpostavljeni so mehanizmi za izmenjavo informacij Število izmenjav informacij in število pridržanj na podlagi teh informacij Komisija in države članice 3.1.3 Okrepitev izmenjave informacij med državami članicami EU in službami Komisije na eni strani ter organi tretjih držav na drugi strani, vključno z balkanskimi državami in državami vzhodnega partnerstva, da bi odpravili mednarodno trgovino z blagom, ki krši pravice intelektualne lastnine Število začetih zadev na podlagi izmenjanih informacij Priporočila Komisija in države članice 3.1.4 Zagotovitev prisotnosti carinskih organov EU na mednarodnih dogodkih, namenjene širjenju informacij Carinski organi EU zastopani na ustreznih mednarodnih dogodkih, namenjenih uveljavljanju pravic intelektualne lastnine Udeleženci EU vsem državam članicam in Komisiji zagotovijo povratne informacije o teh dogodkih Komisija in države članice





Specifični cilj št. 3.2: Krepitev usposobljenosti na področju uveljavljanja pravic intelektualne lastnine v državah kandidatkah in sosednjih državah

Ukrepi Kazalniki Odgovorni akterji 3.2.1 Zagotavljanje tehnične pomoči državam kandidatkam in sosednjim državam za krepitev usposobljenosti (na zahtevo) Skupina strokovnjakov je na voljo Večletno načrtovanje dejavnosti Komisija in države članice 3.2.2 Izmenjava izkušenj in možni študijski obiski operativne strukture, IT in operativne rešitve, ki jih uporabljajo carinski organi pri uveljavljanju pravic intelektualne lastnine Poročilo o najboljših praksah pri uveljavljanju pravic intelektualne lastnine v EU in sosednjih državah Komisija in države članice 3.2.3 Izmenjava uradnikov Število opravljenih izmenjav Poročanje drugim državam članicam in Komisiji o pridobljenih izkušnjah pri izmenjavah Države članice

4. KREPITEV SODELOVANJA Z EVROPSKIM OPAZOVALNIM URADOM ZA KRŠITVE PRAVIC INTELEKTUALNE LASTNINE IN ORGANI KAZENSKEGA PREGONA

Specifični cilj št. 4.1: Vzpostavitev partnerstva z Evropskim opazovalnim uradom za kršitve pravic intelektualne lastnine

Ukrepi Kazalniki Odgovorni akterji 4.1.1 Prispevek k razvoju in po potrebi izvajanju s strani Evropskega opazovalnega urada za kršitve pravic intelektualne lastnine v podporo institucijam in pobudam na področju uveljavljanja pravic intelektualne lastnine, v okviru omejitev pooblastil, ki mu jih dodeljuje Uredba (EU) št. 386/2012, in v skladu z delovnim načrtom Evropskega opazovalnega urada, zlasti: — razvoj sistemov za zbiranje, analizo in poročanje o obsegu in velikosti ponarejanja in piratstva v EU in izmenjava ključnih informacij — krepitev kompetenc pri uveljavljanju pravic intelektualne lastnine s specializiranim usposabljanjem/z zagotovitvijo specializiranega usposabljanja — kako najbolje zaščititi vaše pravice intelektualne lastnine Projekti ustrezajo potrebam carinskih organov Združljivost in povezovanje s carinskimi projekti Razpoložljivost orodij za širjenje informacij o zakonih o pravicah intelektualne lastnine […] Dejavnosti ozaveščanja javnosti, vključno z ozaveščanjem potrošnikov Evropski observatorij za kršitve pravic intelektualne lastnine v sodelovanju s Komisijo in državami članicami





Specifični cilj št. 4.2: Izboljšanje medsebojnega razumevanja in sodelovanja med carinskimi, policijskimi in pravosodnimi organi

Ukrepi Kazalniki Odgovorni akterji 4.2.1 Skupni dogodki med predstavniki carinskih, policijskih in pravosodnih organov ter uradi in službami za industrijsko in intelektualno lastnino Konferenca leta 2014 v organizaciji Komisije in Observatorija Komisija, Evropski observatorij za kršitve pravic intelektualne lastnine in države članice

(1) Sporočilo Komisije z dne 3. marca 2010 – Evropa 2020 – Strategija za pametno, trajnostno in vključujočo rast – COM(2010) 2020 final – ni objavljeno v Uradnem listu.

(2) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Enotni trg na področju varstva pravic intelektualne lastnine – Spodbujanje ustvarjalnosti in inovacij za zagotavljanje ekonomske rasti, kakovostnih delovnih mest in vrhunskih proizvodov in storitev v Evropi – COM(2011) 287.

(3) UL L 196, 2.8.2003, str. 7. Predlog Komisije za revizijo te uredbe trenutno preučujeta Evropski parlament in Svet – dok. 10880/11.

(4) UL L 82, 22.3.1997, str. 1.

(5) UL C 71, 25.3.2009, str. 1.

(6) Ni objavljeno v Uradnem listu.

(7) dok. 15699/12.